Keskustelu:Barbaarit (elokuva)

message: Elokuva, josta elokuvaharrastukseni lähti liikkeelle. Tietoa oli vaikea löytää, mutta olisiko tässä kuitenkin  vaadittava kasassa? --Miihkali (K • M) 8. heinäkuuta 2021 kello 13.19 (EEST)
replies: text: Barbaareissa ja samana vuonna julkaistussa Gorissa on muuten osittain yhteinen soundtrack. En ole löytänyt tälle lähdettä, kunhan havaitsin asian katsomalla molemmat elokuvat. Voiko tiedon lisätä artikkeliin? --Miihkali (K • M) 8. heinäkuuta 2021 kello 20.26 (EEST)

text: Lienee paikallaan kiittää Cannon Filmsiä tästäkin ilmestyksestä, aikamoisia leffoja ne tuotti. Menee kyllä hyvin lupaavaksi, ja kaipa tuosta ääniraidasta voisi jotakin mainita, tosin mieluiten siihen saisi lähteen. Mietin kanssa että täyttyykö sitaattioikeus tuolla upealla hirviö- sekä näyttelijäkaartikuvilla? Muuten oivaa duunia. --Hedelmätiski (keskustelu) 9. heinäkuuta 2021 kello 11.56 (EEST)
replies: text: :Alempi kuva varmaan hyvinkin, Paulien roolisuorituksestahan puhutaan artikkelissa paljon eikä sitä oikein muuten voi kuvittaa kuin elokuvan kohtauksella. Toki voi miettiä, olisiko joku toiminnallisempi kuva parempi. Lohikäärmeestä en osaa sanoa, täyttyykö sitaattioikeus. --Miihkali (K • M) 9. heinäkuuta 2021 kello 17.47 (EEST)

text: Vastaanotto-osiossa on muutama irrallinen ja lainausmerkitön virke, joista ei välttämättä ota selvää, mikä on viittaamista sanottuun: ’Veljeksien lihakset ovat niin suuret, että jopa Conan barbaari vaikuttaa niihin verrattuna heiveröiseltä’ tai ’Vaikka camp-henkisiä barbaarielokuvia on paljon, eroaa Barbaarit niistä sikäli, että se onnistuu olemaan aidosti hauska.’ Suomalaisia arvioita -osiossa viittaaminen onkin jo paljon selkeämpää. Muuten kyllä lupaavan oloinen artikkeli! --Coen (keskustelu) 13. heinäkuuta 2021 kello 21.26 (EEST)
replies: text: : Onko nyt parempi? --Miihkali (K • M) 15. heinäkuuta 2021 kello 19.25 (EEST)*
replies: text: ::Paree o, hyvä! --Coen (keskustelu) 16. heinäkuuta 2021 kello 06.43 (EEST)

text: Hmm, Elitistissä on kaksi barbaariaiheista elokuvaa lähteen mukaan. Onko se siis toiseksi paras vai huonoin? Ottaisin käytännössä viimeisen kappaleen pois, sillä vaikka AEY-sivustolla näyttäisi olevan tuttuja nimimerkkejä, en mä tiedä, onko se nyt merkittävää mainita sen arvioista. Siellä kuitenkin arvioijia elokuvilla on ilmeisesti muutamasta tusinaan (jos siis ymmärsin noita merkintöjä oikein). Lupaavaksi menee jo silti. --PtG (keskustelu) 23. heinäkuuta 2021 kello 16.40 (EEST)
replies: text: :: Laajensin artikkelia David Paulin haastattelun perusteella. Elitistissä on arvioitu kymmeniä barbaarielokuvia, mutta tuo listaustoiminto ilmeisesti valikoi näytteille vain parhaat. Otin sen pois, koska 2. sija suhteellisen marginaalisen sivuston marginaalisessa kategoriassa ei nyt kuitenkaan ole niin kauhean merkittävä. Arveluttavien elokuvien ystävät on vielä marginaalisempi, mutta Barbaarien ykkössija osaltaan kuitenkin kertoo elokuvan kulttimaineesta suomalaisten B-elokuvaharrastajien parissa. Kyseessä kuitenkin yli tuhannen elokuvan tietokanta, jota on pyöritetty vuosikymmenet. Itse en ole mitenkään aktiivinen sivustolla enkä tunne sen ylläpitäjiä henkilökohtaisesti. Muutamaa elokuvaa olen käynyt äänestämässä, mutta sillä ei ole mitään todellista vaikutusta arvosanaan, sillä AEY:ssä pisteet lasketaan niin, että jokaisella ylläpitäjällä on yksi ääni ja sitten kaikkien muiden käyttäjien äänien keskiarvo on ikään kuin vielä yksi ylimääräinen ääni. Jätän AEY:n vielä artikkeliin, mutta jos joku tuntee piston sydämessään, sen voi poistaa. --Miihkali (K • M) 24. heinäkuuta 2021 kello 12.32 (EEST)
Laskin neljä kannatusta, ja ongelmat on uskoakseni korjattu. Merkitsen lupaavaksi ja arkistoin. --Miihkali (K • M) 30. heinäkuuta 2021 kello 11.39 (EEST)
</div>
thread_title:  Laatuarviointi